मुगलों के खिलाफ प्रताप की रणनीति को शिवाजी ने भी अपनाया : प्रो. गुप्ता
सुखाड़ियाविश्वविद्यालय के इतिहास विभाग में मंगलवार को 7वां प्रताप स्मृति व्याख्यान हुआ। मुख्य वक्ता प्रो. पुष्पेंद्र सिंह राणावत ने कहा कि महाराणा उदय सिंह ने उदयपुर को नई राजधानी इसलिए चुना क्योंकि भौगोलिक रूप से उदयपुर ज्यादा सुरक्षित था। युद्ध को लेकर मेवाड़ में एक नई नीति अपनाई। जिसमें ‘न खत्म होओ और ना ही समर्पण करो, का विचार था। इसी कृष्ण नीति का महाराणा प्रताप ने मेवाड़-मुगल संघर्ष के दौरान प्रयोग किया। विशिष्ट अतिथि प्रो. केएस गुप्ता ने बताया कि उदयसिंह ने अपनी रणनीति बदली, जिसका फायदा प्रताप को हुआ। इसी रणनीति को बाद में महाराष्ट्र में शिवाजी ने अपनाया था। प्रताप ने खुला युद्ध और पहाड़ी युद्ध का मिश्रण किया। प्रो. राणावत ने कवि राम सिंह सोलंकी की पंक्तियों का उल्लेख किया- ‘शिर दे दे नह दे धरा, यों भड़पण अणमाप, शिर दे दे नह दे धरा, सो बाजे परताप’। उन्होंने बताया कि देबारी द्वार असुरक्षित था। जबकि उदयसागर पर बांध बनाना सामरिक निर्णय था जिससे गिर्वा घाटी की सुरक्षा हो सके। उन्होंने गुहा दुर्ग के महत्व को समझाते हुए उदयसिंह और प्रताप की रणनीति पर प्रकाश डाला।
उदयपुर. प्रतापस्मृति व्याख्यान में अपनी बात रखते वक्ता।
hin_Deva hin_Deva hin_Deva